Wendell

Wendell Nascimento Borges (tuntud lihtsalt kui Wendell; sündinud 20. juulil 1993 Fortalezas) on Brasiilia jalgpallur, kes mängib vasakkaitsjana Portugali kõrgliiga klubis Porto.

Ta alustas klubikarjääri Brasiilia klubis Iraty. 2012. aastal liitus ta Londrinaga. 2012. aastal mängis ta Londrinast laenul Brasiilia esiliiga klubis Paraná. Järgmisel aastal siirdus ta Brasiilia kõrgliiga klubisse Grêmio.

2014. aasta veebruaris sõlmis ta viieaastase lepingu Saksamaa kõrgliiga klubiga Leverkuseni Bayer ja liitus klubiga sama aasta suvel. 13. märtsil 2015 lõi ta mängus VfB Stuttgarti vastu oma esimese värava Saksamaa kõrgliigas. Bayeris mängis ta kuni hooaja 2020–21 lõpuni.

2021. aasta augustis sõlmis ta nelja-aastase lepingu Portoga.https://www.transfermarkt.com/wendell/profil/spieler/228433 (vaadatud 18.2.2022)

2016. aasta novembris kutsuti Wendell MM-i valikmängudeks esmakordselt Brasiilia jalgpallikoondisse, kuid koondises pole ta siiani kordagi mänginud.

 Viited 

Kategooria:Brasiilia jalgpallurid
Kategooria:Grêmio Foot-Ball Porto Alegrense mängijad
Kategooria:Leverkuseni Bayeri mängijad
Kategooria:FC Porto mängijad
Kategooria:Bundesliga mängijad
Kategooria:Primeira Liga mängijad
Kategooria:Sündinud 1993